Lista de bandeiras de movementos nacionalistas e secesionistas de España

Esta é unha lista de bandeiras utilizadas por movementos rexionalistas, nacionalistas e secesionistas do Estado español.

Andalucía

BandeiraUsoDescrición  Bandeira independentista de Andalucía utilizada pola maior parte do nacionalismo andaluz. Tres franxas horizontais do mesmo tamaño, a superior e a inferior de cor verde e a do medio branca, cunha estrela vermella de cinco puntas no centro.  Bandeira independentista de Andalucía utilizada polas Juventudes Andalucistas, xuventudes do Partido Andalucista. Tres franxas horizontais do mesmo tamaño, a superior e a inferior de cor verde e a do medio branca, cun triángulo vermello á dereita no cal se atopa unha estrela branca de cinco puntas.  Bandeira independentista de Andalucía alternativa. Tres franxas horizontais do mesmo tamaño, a superior e a inferior de cor verde e a do medio branca, cunha estrela tartesa de oito puntas no medio.

Aragón

BandeiraUsoDescrición  A estrelada aragonesa, bandeira independentista de Aragón, utilizada pola maior parte do nacionalismo aragonés. Catro franxas vermellas e cinco amarelas, todas horizontais e do mesmo tamaño e unha estrela vermella de cinco puntas con bordo negro no centro.

Asturias

BandeiraUsoDescrición  A Asturina, bandeira independentista de Asturias, utilizada pola maior parte do nacionalismo asturiano. Cruz da Vitoria sobre fondo azul e unha estrela vermella de cinco puntas na esquina superior esquerda. 

Illas Canarias

BandeiraUsoDescrición  A bandeira tricor canaria, bandeira nacionalista das Illas Canarias, utilizada pola maior parte do nacionalismo e independentismo canario. Tres franxas verticais do mesmo tamaño, branca a da esquerda, celeste a do medio e amarela a da dereita. No medio, sete estrelas verdes de cinco puntas e do mesmo tamaño en posición circular.

Bandeiras históricas

BandeiraUsoDescrición  A Bandeira do Ateneo, primeira bandeira nacionalista das Illas Canarias, que era utilizada polo Partido Nacionalista Canario, agora integrado en Coalición Canaria, a partir de 1927. Sete estrelas brancas de cinco puntas sobre fondo azul escuro, na mesma posición que as sete illas do Arquipélago Canario.  Bandeira adoptada polo movemento Canarias Libre en 1964, e da que procede a actual Bandeira das Illas Canarias. Tres franxas horizontais, sendo a do medio de dobre tamaño que as outras dúas. A franxa da esquerda é branca, a do medio azul e a da dereita amarela.

Cantabria

BandeiraUsoDescrición  O Lábaro cántabro, bandeira independentista de Cantabria, utilizada pola maior parte do nacionalismo cántabro. Lábaro amarelo sobre fondo borgoña.

Castela

BandeiraUsoDescrición  O Pendón comuneiro, bandeira utilizada polo movemento castelanista. Castelo almendado de tres ameas en ouro, con cachotería en negro e azul celeste, sobre fondo púrpura.  O Pendón estrelado comuneiro, bandeira utilizada polos movementos castelanistas de esquerdas.  Castelo con tres ameas en ouro, con cachotería en negro e azul celeste, sobre unha estrela vermella de cinco puntas que á súa vez está sobre fondo púrpura.

Castela-A Mancha

BandeiraUsoDescrición  A bandeira rexionalista manchega, utilizada polos grupos rexionalistas manchegos e en menos medida polos nacionalistas e independentistas manchegos. Dividida en catro cadros, os da dereita de dobre de tamaño que os da esquerda. O cadro superior dereito é borgoña, o superior esquerdo negro, o inferior dereito branco e o inferior esquerdo azul. Na intersección dos catro cadros, se atopa unha estrela de cor ouro de cinco puntas.

Cataluña

BandeiraUsoDescrición  A Estelada blava, utilizada polos grupos nacionalistas cataláns de centro e de dereita. É a primeira bandeira nacionalista que xurdiu en Cataluña, en 1918, inspirada na bandeira de Cuba. Catro franxas vermellas e cinco amarelas horizontais do mesmo tamaño, cun triángulo azul á dereita no que se atopa unha estrela branca de cinco puntas.  A Estelada vermella, utilizada polos grupos nacionalistas cataláns de esquerdas.  Catro franxas vermellas e cinco amarelas horizontais do mesmo tamaño, cun triángulo amarelo á dereita no que se atopa unha estrela vermella de cinco puntas. 

España

BandeiraUsoDescrición  Bandeira de España baixo o réxime de Franco, utilizada polos grupos nacionalistas españois de dereita e de estrema dereita.  Tres franxas horizontais, a de arriba e a de abaixo vermellas, e a do medio amarela, do dobre de tamaño que as outras. Á dereita, o escudo franquista  Bandeira da Nova España, utilizada na actualidade polo carlismo. Unha Cruz de Santo André vermella con pólas de podado áspero sobre fondo branco.

Galiza

BandeiraUsoDescrición  A Estreleira, bandeira do nacionalismo galego de esquerdas. Unha franxa azul celeste dende a esquina superior esquerda até a esquina inferior dereita sobre fondo branco, cunha estrela vermella de cinco puntas no medio.

León

BandeiraUsoDescrición  A bandeira do País Leonés, utilizada polos movementos leonesistas. O Escudo de León sobre fondo rosa escuro.

Murcia

BandeiraUsoDescrición  Bandeira do nacionalismo murciano, utilizada para representa-lo País Murciano, non coincidente coa Comunidade Autónoma de Murcia. Unha cruz branca cunha estrela azul de cinco puntas divide o fondo carmesí en catro cadros do mesmo tamaño, nos que atopamos catro castelos almenados en ouro, no ángulo superior esquerdo, distribuídos de dous en dous, e sete coroas reais no ángulo inferior dereito, dispostas en catro filas, con un, tres, dous e un elementos respectivamente.

País Valenciano

BandeiraUsoDescrición  Senyera valenciana preautonómica utilizada por unha parte do nacionalismo valenciano, e que xa fora oficial nos anos 1979 e 1980.   Catro barras horizontais vermellas e cinco amarelas, e no medio o escudo oficial da Comunidade Valenciana.  Estrelada valenciana, bandeira independentista valenciana  Dividida en dous campos, á dereita atopamos catro barras horizontais vermellas e cinco amarelas do mesmo tamaño, cortadas por unha vertical vermella. Na esquerda, unha estrela branca de cinco puntas en fondo azul.

Bandeiras históricas

BandeiraUsoDescrición  Bandeira utilizada por Esquerra Valenciana durante a Segunda República e a guerra civil española. Dividida en dous campos, á dereita atopamos catro barras horizontais vermellas e cinco amarelas. Na esquerda, unha estrela vermella de cinco puntas en fondo azul.

País Vasco

BandeiraUsoDescrición  Arrano Beltza, bandeira utilizada sobre todo, aínda que non exclusivamente, pola esquerda abertzale. Aguia negra sobre fondo amarelo.

Véxase tamén

 Lista de movementos autonomistas, federalistas, nacionalistas e independentistas
 Lista de bandeiras de España
 Rexionalismo
 Nacionalismo
 Independentismo

Categoría:Listas de vexiloloxía